Կոլումբոսի ասպետները
 **Կոլումբոսի ասպետները** , հռոմեական կաթոլիկ եկեղեցու կաթոլիկ շարժում, քրիստոնեական եղբայրություն, որը միավորել է գործող տղամարդ կաթոլիկներին և հիմնադրվել է բարեգործական, սոցիալական գործունեության համար։ «Կոլումբոսի ասպետներ» կաթոլիկ շարժման նպատակն է շարունակել Քրիստոֆեր Կոլումբոսի աշխատանքը, որը քրիստոնեությունը բերել է Նոր աշխարհ։ Հիմնադրվել է 1882 թվականի մարտի 29-ին կաթոլիկ քահանա Մայքլ Մաք Գիվնիի կողմից, որի կյանքը այժմ դիտարկվում է Կաթոլիկ եկեղեցու կողմից` իր հետագա սրբացման համար։ Կոլումբոսի ասպետների կաթոլիկ շարժումը ղեկավարել է Մեծ ասպետը; 10/1/2000 թվականից ի վեր Մեծ ասպետը Կառլ Ա. Անդերսոնն է, ով կազմակերպության ստեղծման օրվանից համարվում է տասներեքերորդ մեծ ասպետը։

Ծագման պատմություն
------------------

Քահանա Մայքլ Մաք Գիվնի - «Կոլումբոսի ասպետները» կաթոլիկական շարժման հիմնադիրը
1882 թվականի մարտի 29-ին քահանա Մայքլ Մաք Գիվնին հիմնել է «Կոլումբոսի ասպետներ» կազմակերպությունը, որի նպատակն էր միավորել տղամարդկանց, ովքեր կարող էին իրենց նյութական ներդրումն ունենալ ներգաղթյալներին օգնելու, որբերի և այրիների խնամակալությամբ զբաղվելու հարցերում։ 20-րդ դարի սկզբից «Կոլումբոսի ասպետներ» կաթոլիկ շարժումը արագորեն զարգացել է և այժմ ընդգրկում է Միացյալ Նահանգների, Կանադայի, Մեքսիկայի և Ֆիլիպինների շատ նահանգներ։ Այսօր «Կոլումբոսի ասպետներ» կաթոլիկ շարժումը Հռոմեական կաթոլիկ եկեղեցու ամենատարածված կաթոլիկ կազմակերպություններից մեկն է։ Հովհաննես-Պողոս Երկրորդ պապի կողմից սրբագործված Սուրբ Ռաֆայել Գիսար Վալենսիան պատկանել է «Կոլումբոսի ասպետներին»։

Ժամանակակից գործունեություն
---------------------------

Իր գործունեությունը հիմնելով Հռոմեական կաթոլիկ եկեղեցու սոցիալական և դոգմատիկ ուսմունքների վրա՝ «Կոլումբոսի ասպետներ» կաթոլիկ շարժումը, ունենալով զգալի նյութական հիմք և տարածված կառուցվածք եկեղեցական և պետական կառույցներում, ակտիվորեն ազդել է Միացյալ Նահանգների քաղաքական և սոցիալական գործունեության վրա՝ աջակցելով որոշակի թեկնածուների Միացյալ Նահանգների նախագահի ընտրության ժամանակ` խոսելով ընտրական հարթակում, որը չի հակասում բարոյականության և էթիկայի ոլորտում կաթոլիկական դոկտրինային։ Մասնավորապես, «Կոլումբոսի ասպետներ» կազմակերպության անդամները ԱՄՆ-ում նախագահական քարոզարշավի ընթացքում աջակցել են այն թեկնածուին, որը դեմ է հղիության արհեստական ընդհատումը սահմանափակելուն կամ արգելելուն, միասեռ ամուսնությունների օրինականացմանը, մարդու սաղմերի վրա կատարվող փորձերին։

Ծանոթագրություններ
------------------

1. ↑  «Интервью с Великим Рыцарем Карлом А. Андерсом». Արխիվացված է օրիգինալից 2009 թ․ հուլիսի 23-ին. Վերցված է 2009 թ․ օգոստոսի 8-ին.

Արտաքին հղումներ
----------------

* Հարցազրույց Մեծ ասպետ Կառլ Ա. Անդերսոնի հետ
* Կոլումբոսի ասպետներ կազմակերպության պաշտոնական կայքը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կոլումբոսի ասպետները» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա · Բրիտանիկա (12-րդ) · Մեծ նորվեգական · Catholic (1997—…) |
|  |
| Չափորոշչային վերահսկողություն | ISNI: 000000011018354X · LCCN: n50062223 · NKC: ko2007248582 · VIAF: 154098594 · WorldCat VIAF: 154098594 |

 |